จีนเผยยอดส่งออกเดือนก.ย.ลดลง 1.1% ขณะนำเข้าร่วงลง 17.7%
จีนเผยยอดส่งออกเดือนก.ย.ลดลง 1.1% ขณะนำเข้าร่วงลง 17.7%
13 ต.ค. 2558

สำนักงานศุลกากรของจีนเปิดเผยในวันนี้ว่า การส่งออกของจีนในเดือนก.ย.ลดลง 1.1% เมื่อเทียบเป็นรายปี หลังจากที่ร่วงลง 6.1% ในเดือนส.ค. ขณะที่การนำเข้าเดือนก.ย.ร่วงลง 17.7% เมื่อเทียบเป็นรายปี ซึ่งเป็นการปรับตัวลงรุนแรงกว่าเดือนส.ค.ที่ลดลง 14.3%
ทั้งนี้ ยอดเกินดุลการค้าของจีนในเดือนก.ย.เพิ่มขึ้นสู่ระดับ 3.762 แสนล้านหยวน (5.95 หมื่นล้านดอลลาร์สหรัฐ)  จากระดับ 3.68 แสนล้านหยวนในเดือนส.ค.
ส่วนมูลค่าการค้าต่างประเทศของจีนในเดือนก.ย. ปรับตัวลง 8.8% เมื่อเทียบเป็นรายปี สู่ระดับ 2.22 ล้านล้านหยวน (3.6215 แสนล้านดอลลาร์) ซึ่งเป็นการปรับตัวลงน้อยกว่าเดือนส.ค.ที่หดตัวลง 9.7%